कक्राझार , 2 फेब्रुवारीः बर' हारिनिफ्राय दासिम गोबां बादायारिफोरा मुलुगनां थाखोनि गुबुन गुबुन इभेन्टयाव देरहाबोनो हानायजों हारिखौ गोग्गानाय खालामनो हादों । बेबायदि समावनो कक्राझार सदर सहरजों नांजाबनाय तेङपारानि सासे हाइनारिया मुलुगनां थाखोनि बादायलायनायाव देरहानो हानायाव जाफुसारदों । मिथिनाय बादिब्ला गुवाहाटी नोगोरमानि आइटिए मासकवाआव 31 जानुवारीखालि खुंनाय मिस नर्थ - इस्ट इन्डिया इन्टारनेसनेल ग्लबेल 2021 नि किडस केटागरि ग्रुप - बिनि साबसिन रेमवाक महरै सायख'जायो एबा देरहानो हायो कक्राझार तेङपारानि थागिबि हिरन्जय बसुमतारि आरो जसदा ब्रह्मनि आंगो फिसानो नन्दिता बसुमतारिआ । वार्ड नं 5 तेङापारानि 11 बोसोर बैसोनि थराइना नन्दिता बसुमतारिआ दासान्दि कक्राझारनि रियेलिटि पाब्लिक स्कुलआव 5 थाखोयाव फरायगासिनो दं । लाइमोन बैसोयावनो नन्दिता बसुमतारिआ बे मुलुगनां थाखोनि मुखुद एबा बिमुंखौ देरहानो हानायजों गावनि बिमा - बिफा , नख'र आरो बर' हारिखौ जोबोद गोग्गाथाव आरो देरगाथाव खालामनो हादों । t here . . . 
कक्राझार तेङपारानि नन्दिता बसुमतारिआ मिस नर्थ - इस्ट इन्डिया इन्टारनेसनेल ग्लबेल 2021 आव देरहादों